Ելենա Պանովա

Ելենա Վիկտորովնա Պանովա (, ), կինոյի և թատրոնի ռուս դերասանուհի։ Ռուսաստանի Դաշնության պետական մրցանակի 2001 թվականի դափնեկիր գրականության և արվեստի բնագավառում (2002)։

Կենսագրություն
Ելենա Պանովան ծնվել է 1977 թվականի հունիսի 9-ին Ռուսաստանի Արխանգելսկ քաղաքում, թատերական ռեժիսոր, Արխանգելսկի մարզային երիտասարդական թատրոնի հիմնադիր և գեղարվեստական ղեկավար Վիկտոր Պետրովիչ Պանովի (ծնվել է 1939 թվականի մայիսի 6-ին) և դաշնամուրի ուսուցիչ Ժաննա Վիկտորովնա Պանովայի ընտանիքում։

1999 թվականին Ելենա Պանովան ավարտել է Մոսկվայի գեղարվեստական ակադեմիական թատրոնի դպրոց-ստուդիան (Օլեգ Եֆրեմովի դերասանական դասընթաց) և ընդունվել Մոսկվայի Ա. Չեխովի անվան գեղարվեստական թատրոնի թատերախումբ։

Կինոյում Ելենա Պանովայի նորամուտը կայացել է 1997 թվականին, երբ նա նկարահանվել է «Ամանորյա պատմություն» ֆիլմում։ Հետագայում նա Դանիել Շմիդի «Բերեզինա, կամ Շվեյցարիայի վերջին օրերը»» (1999) շվեյցարական ֆիլմում կատարել է գլխավոր դերը։

Դերասանուհուն ճանաչում են բերել Ալեքսանդր Միտտի «Սահման։ Տայգայական սիրավեպ» (2000) ֆիլմում կատարած Գալինա Ժգուտի և Ալեքսեյ Սիդորովի «Մարտ ստվերի հետ» (2005) ֆիլմում կատարած Վիկա Երմակովայի դերերը։

Ընտանիք 
 Հայրը՝ Վիկտոր Պետրովիչ Պանով (ծնվել է 1939 թվականի մայիսի 6-ին), թատերական ռեժիսոր, Արխանգելսկի մարզային երիտասարդական թատրոնի հիմնադիր և գեղարվեստական ղեկավա,
 Մայրը՝ Ժաննա Վիկտորովնա Պանովա, դաշնամուրի ուսուցիչ Արխանգելսկի մանկավարժական քոլեջում,
 Ավագ քույրը՝ Յանա Վիկտորովնա Պանովա (ծնվել է 1966 թվականի մարտի 24-ին), դերասանուհի, Ռուսաստանի Դաշնության վաստակավոր արտիստ (2004), աշխատում է Արխանգելսկի մարզային երիտասարդական թատրոնում։

Ելենա Պանովան ամուսնացած է, ունի երկու դուստր՝ Մարիաննան (ծնվել է 2012 թվականի փետրվարին) և Լիդիան (ծնվել է 2016 թվականի մարտի 15-ին)։

Դերեր թատրոնում

Մոսկվայի Ա. Չեխովի անվան գեղարվեստական թատրոն 
 «Որոտ» () – Կատերինա
 «Կանանց թագավորություն» () – Գլագոլևա
 «Եվ լույսը վառվում է խավարում...» () – տնային դաստիարակչուհի
 «Девушки битлов» – Միշել
 «Անտառային երգ» () – Մավկա
 «Դավաճանության թեթև համ» () – Կատյա
 «Օբլոմով» – աղջիկ
 «Ոճիր և պատիժ» () ըստ Ֆեոդոր Դոստոևսկու համանուն վեպի – Սոնյա Մարմելադովա
 «Սոնեչկա»
 «Ю» – Անյա
 «Արևը փայլում էր» ()
 «Բադերի որս» (), Ալեքսանդր Վամպիլով – Գալինա, Զիլովի կինը
 «Հեռավոր երկրում» (, «Ֆրանսիական թատրոն։ Առաջին անգամ ռուսերեն» նախագիծ) – Կատրին, Անտուանի կինը

Մոսկվայի թատրոն-ստուդիա Օլեգ Տաբակովի ղեկավաությամբ 
 «Վազք» () – Սերաֆիմա Կորզուխինա

Ֆիլմագրություն

Պարգևներ 
 2002 — Ռուսաստանի Դաշնության պետական մրցանակի 2001 թվականի դափնեկիր գրականության և արվեստի բնագավառում — «Սահման։ Տայգայական սիրավեպ» (2000) ֆիլմում Գալինա Ժգուտի դերը կատարելու համար

Ծանոթագրություններ

Արտաքին հղումներ
 
 Ելենա Պանովայի կենսագրությունը Մոսկվայի Ա. Չեխովի անվան գեղարվեստական թատրոնի պաշտոնական կայքում // mxat.ru 
 Елена Панова. Биография.  Официальный сайт Московского театра-студии п/р Олега Табакова // tabakov.ru
 Елена Панова, актриса. Биография, фильмография, фотографии, отзывы.  // ruskino.ru
 Елена Панова. Биография и фильмография.  Сетевое издание «Государственный интернет-канал «Россия» // russia.tv
 Елена Панова. Биография. Сайт «Актёры советского и российского кино» // rusactors.ru
 Елена Панова, актриса: фото, биография, фильмография, новости. Сайт «Вокруг ТВ» // vokrug.tv
 Елена Панова. Обзор фильмов и спектаклей с участием актрисы, фотографии. // afisha.ru
 Интервью с актрисой Еленой Пановой (19 июля 2007 года). Сайт «Молодёжная линия», интернет-архив костромской областной газеты «Северная звезда». // mline.kostroma.edu.ru
 Олеся Якунина . Елена Панова: Вышедшая из тени. Сайт «Ваш досуг», интервью с актрисой в день премьеры фильма «Бой с тенью 2: Реванш» (19 октября 2007 года). // vashdosug.ru
 ВИДЕО. Гость программы — актриса Елена Панова. Программа «Доброе утро» на «Первом канале», интервью актрисы в день премьеры телесериала «Доктор Тырса» (выпуск от 3 января 2011 года) // 1tv.ru
 Телеведущая: Елена Толстая. ВИДЕО. Программа «Интервью. Лето в парке»: актриса Елена Панова о работе в кино и сериалах (выпуск от 25 июня 2015 года). Телеканал «Москва 24» // m24.ru

Ռուս դերասանուհիներ
ՌԴ պետական մրցանակի դափնեկիրներ
ՄԳԱԹ դպրոց-ստուդիայի շրջանավարտներ
Ռուս հեռուստատեսային դերասանուհիներ